5 класс

|  |  |  |  |
| --- | --- | --- | --- |
| № | Деристинъ темасы | Саьат саны  | Деристинъ мырады |
| 1. | Ногай адабиятынынъ оьсуьв йолы. Авызлама яратувшылык эм ногай язба адабияты | 1с. |  |
| 2. | Ногай халк эртегилери. "Куьн айдынъ кардашы", "Карлыгаш пан ширкей", "Аьйле кимге берилген?". Адабият теориясы. Эртеги. | 1с. | аьдемнинъ яшавында маьнеси;"Куьн айдынъ кардашы" эртегиде халктынъ ийгилик, яманлык акында ойлары. Эртегиде суьвретленген ислер эм онда катнаскан келбетлер.  "Карлыгаш пан ширкей" эртегиде халктынъ яхшылыктынъ яманлыкты енъеегине сенуьви. Аьдемнинъ карлыгашты оьрметлеви. "Аьйле кимге берилген?" эртегиде халктынъ акыллылыгы эм сулыплылыгы суьвретленуьви. Тил ярасыклав амаллар. |
| 3-4. | С.Капаев. "Аксак аяктынъ баьледен кутылганы акында". Тексттинъ маьнеси, тили. | 2с.  | Адабият эртегиде язувшы дурыслыктынъ алсувдырлыкты енъувине сенуьви.  |
| 5. | Б.Карасов. "Коян эм ширкей". Кояннынъ кылыгы. | 1с. | Эртегиде коркаклыкты эм осаллыкты селекелев. |
| 6. |  К.Кумратова "Уятсыз кораз" .Коразбайдынъ суьврети.Адабият теориясы. Адабият эртеги. | 1с. | Язувшыдынъ сыхыршылыкты кулланув себеби. |
| 7-8. | Бала йырлары эм ойынлары. "Ким айтты?", "Ай уьссидим", "Оьсе-оьсе етер бу", "бирем, бирем...", "Бирим, бирим" | 2 с. | Бала йырлары эм ойынларында баладынъ иш байлыгыноьстируьвде орны.  |
| 9. | Такпаклар эм айтувлар | 1с. | Такпакларда эм айтувларда халктынъ акыллыгы эм сынавшылыгы, тувган ерине алаллыгы эм исшилиги. Яманлыкты бетлев, осаллыкты селекелев. Такпаклардынъ эм айтувлардынъ кыска соьзлиги, терен эм коьшпели маьнелиги, ярасык тили. |
| 10. | Юмаклар. Адабият теориясы. Айтув, такпак , юмак.  | 1с. | Юмаклардынъ туьзилисининъ туьрлилиги, авызлама эм адабият кеплери. Юмакларда халктынъ акылы эм фантазиясы. |
|  | Ногай совет адабиятыннан |
| 11. | М.К. Курманалиев "Тувган тилим", "Кыста" | 1с. | М.К. Курманалиевтинъ язувшылык аьрекетине кирис соьз. "Тувган тилим" ятлавында шайырдынъ миллет тилин оьрметлеви. "Кыста" ятлавында кыс шагынынъ ярасыклыгынынъ суьврети. |
| 12-13. | С.И. Капаев "Сынмас дирек, алал юрек, сен халкым".  | 2с. | С.И. Капаевтинъ язувшылык аьрекетине кирис соьз. "Сынмас дирек, алал юрек, сен халкым", "Сабантой" ятлавларында шайырдынъ поэтикалык келбети, иш сезимлери. |
| "Сабантой". Ятлавлардынъ тили. Адабият теориясы. Эпитет. |
| 14-15. | К.Б. Оразбаев "Карагайым" | 2 с. | К.Б. Оразбаевтинъ язувшылык аьрекетине маьне беруьв, "Карагайым", "Данъыл" ятлавларында шайырдынъ тувган ерининъ табиатын оьрметлеви эм терен суьювин билдируьви. |
| "Данъыл" |
| 16. | С. Заляндин. «Кораз эм коькек».  | 1с. | С.К. Заляндиннинъ язувшылык аьрекетине кирис соьз. «Кораз эм коькек» баснядынъ аталувынынъ маьнеси. Кораздынъ келбети. Баснядынъ тили.  |
| 17. | М. Киримов. «Яв ман коьзбе - коьз»,  | 1с. | М.Я. Киримовтынъ язувшылык аьрекетине кирис соьз. «Карт Аяз эм балалар» ятлавда шайырдынъ билимлик соравды коьтеруьви эм оьзинше анълатувы. «Яв ман коьзбе-коьз» пьесада кавгады наьлетлев эм яшавды оьрметлев. Пьесада болган ислер эм келбетлер. Крымханнынъ адабият келбети. |
| «Карт Аяз эм балалар» | 1с. |
| Адабият теорисы. Пьеса.  | 1с. |
| 18. | К.Кумратова. «Тувган ерим»,  | 1с. | К. И. Кумратовадынъ язувшылык аьрекетине кирис соьз. «Тувган ерим», «Атаман кыз» ятлавларында ата юрты, тувган ердинъ табиат байлыгын оьрметлеви. |
| «Атаман кыз» | 1с. |
| 19. | Б. Баисов. «Куьшелек» | **2с.** | Б. Баисовтынъ язувшылык аьрекетине кирис соьз. «Куьшелек» хабарда язувшыдынъ аьдем, табиат, ян-янувар эм байланысы акында соравды салувы. Хабардынъ бас геройлары эм язувшы берген суьвртлери. «Катлама» хабарда Мураттынъ келбети. Язувшыдынъ язув тили. |
|  «Катлама»  |
| 20. | Е.Булатукова. «Кирпишик» | 2с | Е.Х.Булатуковадынъ язувшылык аьрекетине кирис соьз. «Кирпишик» адабият шыгармдынъ маьнеси, туьзилиси эм бас геройы. Кирпишиктинъ келбети.  |
| 21. | С.Аджиков. «Ярдамшы»  | 1с | С.Аджиковтынъ язувшылык аьрекетине кирис соьз.«Ярдамшы» хабарда язувшы аьдемшиликти, куллык суьерликти оьрметлеви. |
| **Класстан тыс окув уьшин** |
| 22. | «Кара – Батыр эм Коьк ат». Эртеги |  |  |
| 23. | С. Капаев. «Оьмирге мутпан» |  |  |
| 24. | К. Кумратова «Тувган ерим» |  |  |
| 25. | М. Киримов «Анам» |  |  |
| 26. | А. Киреев «Тары энер тавыкка» |  |  |
| 27. | И. Капаев «Коьк кырлык» |  |  |
| 28. | Ю. Каракаев «Тав якларды сагынып» |  |  |
|  **Яттан уьйренуьв уьшин** |
|  | Бала эм аьдет йырлары (окувшы сайлаганына коьре). Айтувлар, такпаклар, юмаклар.  |  |  |
|  | М. Курманалиев. «Тувган тилим» |  |  |
|  | С. Капаев «Сабантой» |  |  |
|  | С. Заляндин «Кораз эм коькек» |  |  |
| **Йыл узагына баьриси-34 саьат; текстти уьйренуьвге- 27 с., тил оьстируьв ислерге-4 с.****эм класстан тыс окылган шыгармалар акында хабарласувга- 3 с.** |
|  |
| **VI класс (34с)** |
| 1. | Художестволы адабият – яшавдынъ суьлдери эм онынъ аьдем яшав – турмысы, ойы ман тар байланысы эм баскалыгы | **1с.** |  |
| **Халктынъ авызлама яратувшылыгыннан** |
| 2. | А. Сикалиев. Яттан айтылган шебер соьзли шыгармалар. | 2с. | «Навруз байрам» йырда табияттынъ орнын, маьнесин эм аьдем мен байланысын белгиленуьви, оны саклав эм коршалав соравдынъ коьтерилуьви.Айтувларда, такпакларда эм юмакларда халк аьдем кылыгынынъ, касиетинтнъ туьрли ягын ашып коьрсетуьви эм акыллылыкты, билимлиликти оьрметлеви.Юмаклардынъ авызлама эм адабият кеплери, бир бириннен айыратаган белгилери. |
|  «Бесик йырлары» |
| «Навруз байрам йыры»  |
| 3. | Халк эртегилери, «Коян кулагынынъ акында», «Йигит яс акында эртеги»  | 2с |   |
| 4. | А. Сикалиев. «Эртегилер акында». |  | Эртегилерде халктынъ оьз яшав турмысы, сынавы, тергеви эм уьмити акында ойлары эм эртегилердинъ туьрли кеплери эм айырым белгилери |
| 5. | Адабият эртегилери. И. Капаев «Мархаба» эртеги – пьеса | 3с. | Язувшыдынъ эртегиде коьтерген соравы. Мархабадынъ адабиятлык келбети эм язувшыдынъ ога каравы. Эртегидинъ тили. |
| 6. | М. Авезов. «Намыс» эртеги - баллада | 2с. | Язувшы эртегиде коьтерген аьдет – йорык эм эдаплык соравы. Намыс пан наьсиптинъ байланысы. |
| 7. | Такпаклар, айтувлар, юмаклар | 2с. | Айтувларда, такпакларда эм юмакларда халк аьдем кылыгынынъ, касиетининъ туьрли ягын ашып коьрсетуьви эм билимликти оьрметлеви. Юмаклардынъ маьнелиги, кеплери эм белгилери |
| XI-XX оьмирлердинъ халк яшав – турмысыннан |
| 8. | А. Ганиев «Илми – емис терек ти», «Каьлем»  | **1с** | Шайыр ятлавлары ман яс оьспирди окув-билим алмага шакырувы эм билимликтинъ маьнесин анълатувы.  |
| 9. | Ф. Абдулжалилов. «Эсик эм тесик» | **1с.** | Басня тувдыратаган ойлар. Баснядынъ тили. «Эсик эм тесик» басняда шайырдынъ аьдемсизликти селекелеви. Баснядынъ туьп маьнеси.Адабият теориясы. Селекелев. |
| 10. | С. Капаев. «Язлык шаклары», «Ким шуьшли?»  | **3с.** | Ятлавдагы язлык шак эм оны суьвретлевде шайырдынъ тил байлыгы. «Ким шуьшли?» деген хабарда язувшыдынъ билимли эм тербиялавлы болувында аьелдинъ орнын, маьнесин эм борышын белгилеви. |
| 11. | Б. Кулунчакова. «Туьрли туьсли карандашлар» | **2с.** | Повестьте Айбийкединъ адабият келбети эм иш дуныясы. Баладынъ яшавына туьрли туьсли карандашлардынъ аькелген уятлы иси. |
| 12. | Ю. Аюбов. «Албаслы», «Кылыплы туьлки»  | **2с.** | «Албаслы» хабар. Язувшыдынъ хабарда суьвретленген затларга каравы, аьдемнинъ дин эм ден савлыгын яманлыктан коршаламага шалысувы. Аьдем эм айван табиатынынъ дуныясы эм олардынъ арасындагы байланысы. |
| 13. | Ю. Каракаев. «Салам», «Ел», «Тасбака»  | **1с.** | Шайыр шыгармалары ман аьдемди ян-януварларга эм тоьгерегиндеги табиатка аявлы болмага шакырады.  |
| 14. | Ф. Абдулжалилов. «Куьшлилердинъ аьели», «Халктынъ улы Калмырза»  | **4с.** | «Куьшлилердинъ аьели» повестьтинъ сюжети эм туьп маьнеси. Уьйкен Аталык согыста халктынъ коьрсеткен баьтирликлери. Геройлардынъ келбетлери эм касиетлери. Язувшыдынъ тил шеберлиги.«Халктынъ улы Калмырза» баллададынъ халктынъ баьтир улы Калмырзады оьрметлев. Адабият келбеттинъ касиети. Баллададынъ туьп маьнеси. Адабият теориясы. Баллада.  |
| 15. | М. Аубекижев. «Куьш бирликте», «Сен болмасанъ, Тувган Эл!»  | **1с.** | «Куьш бирликте» ятлавдынъ тувдыратаган ойы эм сезими. Поэтикалык геройдынъ халклар ара тынышлыкты, дослыкты эм татымлыкты тутпага эм сакламага шакырувы.Ятлавдынъ ритми эм рифмасы. |
| **Класстан тыс окув уьшин** |
| 16. | М. Курманалиев. «Картлыкты сыйланъыз». |  |  |
| 17. | Ю. Аюбов «Боьдене» |  |  |
| 18. | М. Кожаев «Ойлап карасак» |  |  |
| 19 | М. Авезов «Ап – куьп, алтын туьп: Басайландыргыш» |  |  |
| 20. | К. Темирбулатова «Уьйинъизге яхшылык» |  |  |
| 21. | А. Култаев «Ногай шоьлим» |  |  |
| 22. | А. Сакалиев «Ногайлардынъ бурынгы халк календари» |  |  |
| 23. | Л. Джелкашиева «Бармаклар» (ятлав). Ногай айтувлар эм такпаклар. |  |  |
| **Яттан уьйренуьв уьшин** |
| 24. | Ногай халк йырларыннан (окувшыдынъ сайлаганына коьре) |  |  |
| 25. | Ф. Абдулжалилов «Ятарбек» яде «Эсик эм тесик» |  |  |
| 26. | А. Култаев «Ногай шоьлим» (бир уьзик) |  |  |
| 27. | С. Капаев «Язлык шаклары» |  |  |
| 28. | М. Аубекижев «Куьш бирликте» |  |  |
| **Йыл узагына баьриси-34 саьат; текстти уьйренуьвге- 27 с., тил оьстируьв ислерге-4 с.****эм класстан тыс окылган шыгармалар акында хабарласувга- 3 с.****V-VI класстынъ окувшыларынынъ билимлери** **эм сулыплары**Окув йылдынъ ызында окувшылар бу билимлерди коьрсетпеге кереклер:- эртегидинъ туьзилиси эм кеплери;- адабият шыгармалардынъ атлары эм авторлары;- шыгармадынъ кыска маьнеси, ишинде болган ислер эм катнаскан геройлар;- адабият теориясынынъ маьнеси;- шыгармады соьйленисли окув эм яттан билуьв;- ярасыклав – суьвретлев тил амаллары. |
|  |
| **VII класс (34с.)** |
| Аьлиги ногай адабияттынъ йогары баьри миллетлик культурага ювыклыгы эм айырым миллетлик баскалыгы.**Ногай халкынынъ авызлама шайырлыгыннан** |
| 1. | Халктынъ авызлама шайырлыгы эм онынъ иштелик маьнеси. **«Бесик йыры», «Шегертке йыры»**  | **2с.** | «Бесик йыры» эм онда анадынъ поэтикалык келбетининъ суьвретленуьви. Андынъ эм баладынъ яшав мырады эм борышы.«Шегертке йыры» эм онда исти, йигитликти, йигерликти данъклав. Йырдынъ туьзилисининъ туьрлилиги эм тил байлыгы.Адабият теориясы. Яландырув эм метафора. |
| **30-60-ншы йыллардынъ ногай адабиятыннан** |
| 2. | М. Курманалиев «Дослык», «Халк уьшин туьс коьрмесе…»  | 2с. | «Дослык» ятлавда шайырдынъ дослыкты данъклавы. Ятлавдынъ туьп маьнеси, аьлиги заманнынъ талабына рас келуьви.«Халк уьшин туьс коьрмесе…» ятлавда шайырдынъ аьдемнинъ ийги кылыкларын оьрметлеви. Ятлавдынъ маьнеси эм бас ойы.Адабият теориясы. Ятлав оьлшеми. |
| 3. | Ф. Абдулжалилов. «Асантай», «Квадрат «46-76», «Коян эм бака»  | 3с. | «Асантай» повестьтинъ маьнеси. Шыгармадынъ бас геройлары. Ясы уькенлер эм яс оьспир ара айкасувлар. Аьдемге аявлы карав, оны анълав эм кешируьв соравлары. Повестьтеги табият суьвретлери эм ярасыклав – суьвретлев амаллар. Асантайдынъ келбети.«Квадрат «46-76». Хабарда яс летчик Абизов Асаннынъ суьйген аьдемлери, кыралы уьшин согыста эткен йигитлиги. Асан Абизовтынъ элининъ алдында оьз борышын толлтырувы. А.Абизовтынъ характеристикасы.«Коян эм бака». Шайыр шыгармасын басня деп атавунынъ маьнеси.Баснядынъ туьп маьнеси, бас геройы. Кояннынъ ялган баьтирлиги, оьйсызлыгы эм мактаншылыгы.Адабият теориясы. Басня акында маьне беруьв. |
| 4. | Б. Аджигельдиев «Шынъ аяк» | 2с. | «Шынъ аяк» хабарда язувшы аманат, намыс, аьдемшилик деген маьнелерди оьзинше анълатувы. Хабардынъ туьзилиси эм тили. |
| 5. | С. Капаев «Суьюви калды халкында»  | 2с. | «Суьюви калды халкында» поэма Крымхан Мижевадынъ йигитлиги, язувшы суьвретлеген адабият келбети эм касиети. |
| 6. | М. Киримов «Мине бу экен куллык», «Тувган элим»  | 2с. | «Мине бу экен куллык». Хабарда анадынъ келбети, аьелдеги орны. Мансурдынъ ойы. Хабардынъ туьзилисининъ туьрлилиги.«Тувган элим» ятлавдынъ лирикалык геройы, онынъ коьнъили. Ятлав тили.  |
| 7. | С. Заляндин «Сылтавбектинъ сонъгы юмасы »  | 1с. | «Сылтавбектинъ сонъы юмасы» ятлавда аьдем кылыгынынъ яртиклерин селекелев. Поэтикалык геройдынъ келбети эм оны туьзуьвде кулланган ярасыклав – суьвретлев амаллар. |
| 8. | К. Оразбаев «Уьйкен суьйиниш»  | 2с. | Язувшыдынъ яратувшылык исине кирис соьз. «Уьйкен суьйиниш» хабардынъ туьзилиси, онда суьвретленген ислер. Канбикединъ бактысы. Язувшыдынъ аьдемликти оьрметлеви. Язув тил байлыгы. |
| 9. | А. Киреев «Куйды булыт явынды», «Арт карама»  | 1с. | Язувшыдынъ адабият аьрекети. «Куйды булыт явынды», «Арт карама» ятлавлардагы лирикалык геройлар олардынъ яшав мыратлары, иш дуныясы. |
| 70-90-ншы йыллардынъ ногай адабиятыннан |
| 10. | И. Капаев «Аясанъыз карт Актуякты»   | 2с. | «Аясанъыз карт Актуякты» хабарда язувшы табиятты эм ян-януварды саклав эм коршалав соравды коьтеруьви. Актуяктынъ адабият келбети. Хабарда кулланган символика эм онынъ маьнеси.Адабият теориясы. Табият коьриниси. |
| 11. | А. Сикалиев «Сиз ше ыйнанмассыз»   | 2с. | «Сиз ше ыйнанмассыз» новеллада салынган эдаплык соравдынъ шешилуьви. Адабият геройдынъ кызга каравынынъ туьрленип барувынынъ себеби. Язувшыдынъ тил шеберлиги.Адабият теориясы. Новелла акында маьне беруьв. |
| 12. | Е. Булатукова «Токылдак», «Эрке»  | 2с. | «Токылдак» хабардынъ маьнеси, туьзилиси. Исадынъ келбети. Табиат коьриниси. «Эрке» адабият эртеги эм онынъ халк эртегиден эм хабардан баскалыгы. Эртегиде болган ислер эм онда катнаскан геройлар. Казгерейдинъ характеристикасы. Эртегидинъ туьп маьнеси. |
| 13. | С. Аджиков «Мойнак»  | 2с. | «Мойнак». Хабар. Язувшы хабарлайтаган эм суьвретлейтаган яшав заман, болган ислер эм халк аьдетлери. Абдемликти йойттырган кавга – казага карсы шыгув эм оны налетлев. Бекет-агайдынъ образы, онынъ иш дуныясынынъ туьрленуьви. Хабардынъ туьзилиси, айырым белгилери.Язувшы кулланган суьвретлев амаллардынъ эм йылав – монологтынъ хабардынъ маьнесин шешуьвде орны.Адабият теориясы. Адабият геройдынъ портрети. |
| 14. | М. Авезов «Куьпелек», «Не деп те биз соьлесек те…», «Тенъизлерден терен аьдем коьнъили», «Акыйкатлык саз»   | 2с. | «Куьпелек» хабарда куьпелек пен шешекейлердинъ байланысы, бир – бирине ярдам этуьвлери. Табият коьриниси, куьпелектинъ ярасыклыгы. Шешекейдинъ билимсизлиги эм мактаншылыгы. Язувшыдынъ суьвретлев амаллары. Хабардынъ тербиялав маьнеси «Не деп те биз соьлесек те…» (ятлав)Ятлавдынъ туьп маьнеси. Шайырдынъ яшавдынъ негизин усташа суьвретлеви, акыйкатлыкты ашык коьрсетуьви.Шайырдынъ яратувшылык аьрекети. «Тенъизлерден терен аьдем коьнъили», «Акыйкатлык саз» ятлавларында аьдемнинъ наьсибин, конъилининъ байлыгын тергеви эм онынъ яшав оьмирининъ мырадын белгилеви.Тенълестируьв – ятлавдынъ бас суьвретлев амалы. |
| **Класстан тыс окув уьшин** |
| 15. | С. Капаев «Татымлык» (аьдетлер акында)  |  |  |
| 16. | Ф. Абдулжалилов «Наьсип» |  |  |
| 17. | А. Сикалиев «Барга куванып йокты излейик» |  |  |
| 18. | И. Капаев «Керавыз» |  |  |
| 19 | Р. Керейтов «Кайсы тукымнансынъ?» |  |  |
| 20. | М. Булгарова «Канглы, Кырк – авыл, Куьми» |  |  |
| 21. | Ю. Каракаев «Атыйок кус акында» |  |  |
| 22. | Б. Карасов «Анадынъ юреги» (эртеги) |  |  |
| 23. | К. Темирбулатова «Тили меним», «Ногайым» |  |  |
| 24. | А. Мурзабеков «Тынышлык болсын», «Язлык» |  |  |
| 25. | Е. Айбазова. Адабият терминлердинъ кыска соьзлиги. |  |  |
| 26. | С. Аджиков «Боьригоьз», «Куьнши карга» |  |  |
| 27. | М. Кожаев «Яхшылыкты йорайман» |  |  |
| 28. | А. Курмансеитова «Ногай эдаплыгы» |  |  |
| **Яттан уьйренуьв уьшин** |
| 29. | «Бесик йыры». |  |  |
| 30. | М. Курманалиев «Халк уьшин туьс коьрмесе…» |  |  |
| 31. | С. Заляндин «Сылтавбектинъ сонъы юмасы» |  |  |
| 32. | А. Киреев «Куйды булыт явынды» |  |  |
| **Йыл узагына баьриси-34 саьат; текстти уьйренуьвге- 27 с., тил оьстируьв ислерге-4 с. эм класстан тыс окылган шыгармалар акында хабарласувга- 3 с.****VII класстынъ окувшыларынынъ билимлери** **эм сулыплары** Окувшы билмеге тийисли: -окыган художестволы шыгармадынъ авторы, аты, маьнеси; -эм кайдай жанрда язылган; -шыгармадынъ сюжетин, болган ислерде катнаскан геройлары; -туьрли жанрлы тектлердли логика ягыннан соьйленисли, тез эм енъил окув;-карасоьз шыгармадынъ яде онынъ уьзигининъ хабарын айтув. Туьрли кеп изложениелер язув;-текстлер план (кабатсыз, кабатлы) туьзуьв;-адабият геройдынъ характеристикасын туьзуьв. Авызлама яде язув кебинде тенълестируьв характеристика беруьв.Суьвретлев сочинение язув;-суьвретлев амалларды эм олардынъ кулланув маьнеси;-яттан билмеге талапланган текстлерди. |
|  |
| **VIII класс(34с)** |
| Ногай адабияты – халктынъ миллетлик тил эстелиги, онынъ билимлендируьв маьнеси**Аьвелги ногай адабиятыннан** |
| 1. | Шал Кийиз Тиленши улы. «Алай яным» | 1с. | «Алай яным» дестаннынъ темалык эм идеялык маьнеси. Келбетлерди суьвретлевде шайырдынъ кулланган тил ярасыклав – суьвретлев амаллары |
| 2. | Саркынбай Крымлы. «Бий, мырза, душпанлар алтынга сатылады» | 1с. | «Бий, мырза, душпанлар алтынга сатылады»дестаннынъ туьп маьнеси, эм шайырдынъ поэтикалык тили. |
| 3. | А. Сикалиев. «Карайдар ман Кызыл-Гуьл».  | 2с. | Кимди онынъ авторы? А. Сикалиевтинъ излевлери эм табувлары. «Карайдар ман Кызыл-Гуьл» йыр акында ой токтасы, туьзилуьв тарихи. Йырдынъ темалык эм идеялык маьнеси |
| **Ногай совет адабиятыннан**Ногай совет адабиятынынъ тувувы.30-шы йыллардынъ адабияты. Шыгармалардынъ темалары, идеялары. |
| 4. | А.- Х.Ш. Джанибеков – аьлим, ярыкландырувшы | 1с. | Ногай тилининъ алфавитин, биринши букварь, соьзликлер туьзуьв иси |
| 5. | М.Курманалиев. «Ана» | 1с. | «Ана» ятлавда язувшыдынъ анады оьрметлеви, анадынъ эм баладынъ сезимлери. Ятлавдынъ темасы эм идеясы. Ятлавда тил ярасыклав амаллар |
| 6. | Ф.Абдулжалилов. «Коьпти коьрген Кобансув», «Неге айтар кавга деп».  | 2с. | «Коьпти коьрген Кобансув» поэмада халктынъ лирикалык образы эм оны туьзуьвде шайырдынъ усталыгы. Табиат коьринислерининъ поэмадынъ маьнесин анълатувда орны. Кобансув – поэмада лирикалы келбет.«Неге айтар кавга деп» поэмада коьрсетилетаган кавгадынъ юзи, кыйынлы яшавдынъ коьринислери. Кавгадынъ халкка аькелген зарары.Язувшыдынъ шыгармадагы ислерге коьз каравы. Поэмадынъ тил ярасыклав амаллары.Адабият теориясы. Поэма. |
| 7. | А. Мурзабеков. «Кавказ»  | 1с. | «Кавказ» ятлавдынъ тил ярасыклав амаллары эм олардынъ Кавказ тавларынынъ суьвретин туьзуьвде орны. |
| 8. | С.И. Капаев. «Толкыны толы Тазасув»  | 3с. | Повесть «Толкыны толы Тазасув». Аьдемлердинъ согыс йылларда кавгада эм тылда эткен йигитликлери – повестьтинъ темасы. Халктынъ баьтирлиги, мырады. |
| 9. | М. Киримов. «Кыйшык йол»  | 2с. | «Кыйшык йол» пьесада яс аьдемге яшав йолын таппага ярдамласув соравдынъ салынувы. Исти оьрметлев. Яс – явкадынъ келбети. |
| 10. | Т. Кирейтова. «Кобан бойларым», «Сол наьсип»  | 2с. | «Кобан бойларым». Ятлавда Кобан сувы бойындагы ногай авыллардынъ коьриниси, ярасыклыгы ман шайырдынъ оьктемли сезинуьвлери. Ятлавда тил ярасыклав амаллар – эпитетлер.«Сол наьсип» ятлавдынъ темасы эм туьп маьнеси. Лирикалык келбет эм онынъ наьсип деген соьздинъ маьнесин анълавы. Шагармадынъ тил байлыгы, тербиялав маьнеси. |
| 11. | Д. Туркменов. «Дуныядагы ногайларым», «Ал йийреним» | 1с. | «Дуныядагы ногайларым» ятлавда халк маданиятын саклав эм халктынъ бирлесуьв маьселери. Шайырдынъ тил байлыгы.«Ал йийреним» ятлавдынъ темасы эм туьп маьнеси. Лирикалык геройды кувандырган табиат коьриниси.Адабият теориясы. Ритм эм рифма. |
| 12. | М. Аубекижев. «Тандыр», «Куьнайлан»  | 2с. | «Тандыр» ятлавда тувган ерин суьюв эм оны оьрлендируьв соравы.«Куьнайлан» ятлавдынъ лирикалык геройы эм онынъ сезимлери. Шайырдынъ ятлавларынынъ туьзилиси. |
| 13. | Б. Кулунчакова. «Казбек»  | 2с. | «Казбек» повестьте суьвретленген яс – явкадынъ адабият келбетлери эм олардынъ характеристикалары. Повестьте диалоглар, суьвретлевлер эм хабарлав. |
| 14. | И. Капаев. «Куржын»  | 2с. | «Куржын» повестьте наьсипли балалык темадынъ шешилуьв йорыгы. Ногай аьдетлери, куржын эм онынъ маьнеси. Долайдынъ келбетин туьзуьвде язувшыдынъ тил шеберлиги, байлыгы. |
| 15. | К. Оразбаев. «Биринши баразна».  | 2с. | «Биринши баразна». Хабардынъ темасы эм идеясы. Менълару мен Дауттынъ келбетлери. Шыгармадагы тил ярасыклав амаллар. |
| 16. | К. Темирбулатова. «Энеме», «Куьзим», «Ата юртын»  | 2с. |  «Энеме» ятлавдынъ тил ярасыклав амаллары эм олардынъ шыгармадынъ туьп маьнесин анълатувда орны. Ятлавдынъ темасы.«Куьзим». Ятлавдынъ темасы эм идеясы. Табият пан аьдем – лирикалы геройлар. Олардынъ коьринислери.«Ата юртым». Ятлавда шайырдынъ Элин, халкын, ата юртын суьюв сезимлери. Тувган ери мен оьктемсуьви. Шыгармадынъ тил ярасыклав амаллары. |
| **Класстан тыс окув уьшин** |
| 17. | С. Капаев. «Аьбирли кетти абысып». |  |  |
| 18. | К. Кумратова. «Мен келемен», «Бесик йыры». |  |  |
| 19. | М. Аубекижев. «Коьзрениъе карасам», «Язлык», «Йолым меним каткаклы». |  |  |
| 20. | М. Авезов. «Ногай кыз». |  |  |
| 21. | А. Култаев. «Ногай шоьлим». |  |  |
| **Яттан уьйренуьв уьшин** |
| 22. | Ф. Абдулжалилов. «Коьпти коьрген Кобансув» (уьзик). |  |  |
| 23. | М. Аубекижев. «Тандыр». |  |  |
| 24. | А. Мурзабеков. «Кавказ». |  |  |
| 25 | К. Темирбулатова. «Энеме». |  |  |
| **Йыл узагына баьриси – 34 сааьт; текстти уьйренуьвге – 27с., тил оьстируьв ислерге – 4 с. эм класстан тыс окылган шыгармалар акында хабарласувга – 3с.**  |
| **IX класс (34с.)****Кирис соьз.** |
| **Ногай адабиятынынъ халктынъ яшав тарихи мен байланысы, аьр заманнынъ яшав маьселерине явап излеви.** |
| 1. | Ногай халкынынъ эпосыннан | **(4с)** | «Эдиге», «Айсылдынъ улы Амет баьтир», «Шора баьтир», «Адиль Солтан», «Эр Шобан», «Баьтир йырлары».«Эдиге» баьтир йыры эм онынъ тарихлык маьнеси, халк яратувшылыгында орны, тематикалык эм идеялык маьнеси. Токтамыс – хан, Кадыр – Берди, Сыбыра – йырав, Шах-Тимур, Нурадин эм олардынъ адабият келбетлери. Эдигединъ келбети эм оны суьвретлевде кулланган ярасыклав – сувретлев амаллар. Табиат коьринислери эм оны кулланув маьнеси. Эдигединъ характеристикасы. «Айсылдынъ улы Амет баьтир» йырдынъ тематикалык эм идеялык маьнеси. Йырда суьвретленген келбетлер. Амет баьтирдинъ келбети эм касиети. Шаарбектинъ келбети. Йырдынъ тили.Адабият теориясы. Баьтир йырлардынъ акында маьне беруьв.«Шора баьтир» йырдынъ маьнесинде конфликттинъ орны. Шорадынъ келбети эм касиети. Алибийдинъ келбети эм онынъ касиети. Йырдынъ шебер соьз тили. «Эр Шобан» йырда ногай баьтирлерининъ йигитлигин коьрсетуьв. Эр Шобаннынъ оьктемлиги, йигерлиги. Поэмада баска баьтирлердинъ келбетлери.  «Адиль Солтан» йырдынъ негизине алынган тахирлик ислер эм халктынъ оьктемлик, йигитлик йигерлик акында ойлар. Адиль Солтаннынъ келбети эм касиети.йырдынъ туьп маьнеси.Адабият теориясы. Конфликт акында маьне беруьв. |
| **Бурынгы ногай халк шайырлары.** |
| 2. | Шал Кийиз Тиленши улы (XVоьмир) «Каранъада турган эдим», «Мен куман», «Кабартыдынъ айдай сылув ясы», «Эй, бий – Темир, бий - Темир» | **(2с.)** | Белгили ногай йыравдынъ шайырлыгы. Шыгармаларынынъ темалары, идеялары. Бурынгы адабияттынъ аьлиги адабияттан баскалыгы, тил ярасыклав амаллары.Поэтикалык геройлардынъ келбетлери. Асан Кайгылы (XVI оьмир). «Таза минсиз асыл тас», «Кадырын билерме?»(1с.)Асан Кайгылы - XVI оьмирдинъ белгили йыравы. Шыгармалардынъ темалары: патриотлык, социаллык, тенъсизликке карсы шыгув, поэзия жанрын кулланувы. Ятлавлардынъ темасы, идеясы.  |
| **20-ншы оьмирдынъ ногай адабиятыннан** |
| 3. | Х. Булатуков. «Эки яшав», «Фатимат»  | 4с | Х. Булатуковтынъ яратувшылык иси. «Эки яшав» повестьте суьвретленген халктынъ эки тарихлык яшав акында ойы эм янъы ийги яшавга ыйнанувы. Бас адабият геройлары эм олардынъ келбетлери. Рамазаннынъ характеристикасы.Пьеса «Фатимат» онда салынган соравлар: колхозга туьсуьв, янъы аьдетлер мен яшав, эскилик пен куьрес. Геройлардынъ характеристикалары. Фатимадынъ келбети.Язувшыдынъ тили. Тил ярасыклав амаллары, щайырлык пан байланысы.  |
| 4. | Б.Абдуллин. «Кыр баьтирлери», «Кызыл шешекейлер»  | 3с | Б. Абдуллин эм онынъ адабият асабасындагы драма эм эпикалык шыгармалары. «Кыр баьтирлери» романда халктынъ янъы яшав курылысында катнасувы эм ийги яшавга ыйнанувы. Яшавдынътенълестируьв суьвретлери. Хатын-кызлар соравы. Назлыханнынъ келбети. Бурынгы ногай аьдетлери.«Кызыл шешекейлер». Повестьтинъ 30-шы йылларда социализм курылысын суьвретлев темасы. Яс-явкадынъ истеги етимислери. Кызлар – Коьшбике, Патимат, Курувшы яслар. Курманалидинъ келбети.Адабият теориясы. Адабият касиет (характер) |
| 5. | Ф. Абдулжалилов. «Йоллар, йоллар», «Табан бассанъ-тебен бас», «Ярбаста бир авылда»  | 3с | Ф. Абдулжалиловтынъ яратувшылык иси эм онынъ тематикасы.«Йоллар, йоллар» повестьтинъ яс аьдемлердинъ яшав маьселелерин коьтеруьви эм язувшыдынъ бу соравларга каравы. Повестьтинъ туьзилиси, бас геройлары эм оларга язувшы берген характеристика.Повестьте табиат суьвретлевлер, портретлер, тенълестируьвлер.«Табан бассанъ-тебен бас». Ятлавда автордынъ бизим Элде аьр истинъ сыйын коьрсетуьви. Шобалайдынь келбети. Шыгармадынъ тербиялав маьнеси.«Ярбаста бир авылда». Повестьте яшавдынъ аьлин суьвретлев темасы. Авыл хозяйствода яс-явкадынъ ислеви.Солтаннынъ келбети. Етекшилер –Дроздов, Бумбаров эм баскалар. Повестьтинъ туьп маьнеси.Адабият теориясы. Повесть. |
| 6. | С.Капаев. «Эски уьйдинъ сонъы», «Ердинъ йылувы»  | 3с. | «Эски уьйдинь сонъы»,повестьтеги проблемалы соравлар эм олардынъ шешилуьв йоллары. Повестьтинъ маьнеси эм туьзилиси. Бас геройлары. Айганим, Идрис, Мурат, Сафият эм олардынъ характеристикасын туьзуьвде язувшыдынъ тил шеберлиги.«Ердинъ йылувы». Повестьте туьрли заманларда ногай халкынъ яшав аьллери, уьйкен курылыслар.Таьтлихан абайдынъ келбети. Повестьте халктынъ орны. |
| 7. | К.Оразбаев. «Толкынлар»  | 2с. | «Толкынлар» повестьтинъ тематикалык эм идеялык маьнеси. Асия Рамазановнадынъ адабият келбети. Повестьтинъ тили. |
| 8. | А.Култаев. «Басамаклар» | 2с. | «Басамаклар» повестьте аьлиги авылдынъ яшав соравлары эм оларга язувшыдынъ караввы. Повестьтинъ маьнеси, геройлары эм тили. |
| 9. | И.Капаев. «Алтын ядыра акында таварых»  | 2 с. | «Алтын ядыра акында таварых» шыгармадынъ темалык эм идеялык маьнеси, туьзилиси. «Казы» ырув акында хабардынъ маьнеси. Таварыхтынъ фольклор негизи, геройлары.Джалал, Тотай-кыз, Мейлек-хан эм олардынъ келбетлери. Язувшыдынъ тили. Адабият теориясы. Таварых.  |
| 10. | К.Темирбулатова. «Элбике»  | 1с. | «Элбике»поэмадынъ темасы эм идеясы Элбикединъ келбети эм касиети. Шайырдынъ язув сулыбы. |
| **Яттан уьйренуьв уьшин** |
| 12. | «Эдиге» (бир уьзик). |  |  |
| 13. | «Шора баьтир» (бир уьзик). |  |  |
| **Класстан тыс окув уьшин** |
| 14. | С. Капаев. «Уькер», «Кырлув». |  |  |
| 15. | М.Киримов. «Айбетли кырк авыл». |  |  |
| 16. | А.Култаев. «Бозторгайым йырласын». |  |  |
| 17. | И.Капаев. «Салам, Михаил Андреевич». |  |  |
| **Йыл узагына баьриси-34 саьат; текстти уьйренуьвге- 27 с., тил оьстируьв ислерге-4 с. Эм класстан тыс окылган шыгармалар акында хабарласувга- 3 с.****VII-IX класслардынъ окувшыларынынъ билимлери эм сулылары:**Окув йылдынъ ызында окувшылар билмеге кереклер:- окылган авызлама халк шыгармалардынъ маьнеси;- шыгармадынъ авторы, аты, маьнеси;- шыгармадынъ жанрынынъ белгилери;- шыгармадынъ комиозициясы, сюжет сызыгы катнаскан геройлары;- туьрли жанрлы текстлери тез эм соьйленисли окув;- шыгарма яде художестволы келбет акында оьз ойын айтув;- текстке план туьзуьв;- туьрли кеп сочинениелер, изложениелер эм диктантлар язув;- адабият темаларга реферат язув. |
| **X класс (68с.)****Ногай совет адабиятыннан****1960-1990-ншы йыллардынъ адабияты эм онынъ яшав****маьселери** |
| 1. | Ф. Абдулжалилов. «Наьсип ерде ятпайды», «Аьруьв нышан»  | 8 с. | Ф.Абдулжалилов эм онынъ яратувшылык аьрекети. «Наьсип ерде ятпайды» повестьте язувшыдынъ аьдем наьсиби, яшав йолы орны, миллет эдап-этикалык соравлары акында ойы, коьз каравы. Повестьтинъ сюжетинде болтан ислер, катнаскан геройлар. Эм олардынъ касиетлери. Азрет , Разият, Оьзбек, Марием эм Кули. Табиат суьвретлер эм олардынъ маьнеси.«Аьруьв нышан» повесть. Повестьтинъ темасы, туьп маьнеси. Онда болатаган иске аьлиги заманда калай каралувы. Повестьте сакинаттынъ келбети. Повестьтинъ тили. |
| 2. | С.Капаев. «Ювсан», «Шокалыдынъ эсинде»   | 8с. | С.Капаевтинъ язувшылык сулыбы эм яратувшылык аьрекети.«Ювсан» лирикалык повестьте исши аьдемди данъклав эм яс аьдемнинъ бактысын туьзуьвде ясы уьйкенлердинъ орны акында язувшыдынъ ойы. Оьтемис-акай, Йолмамбет,Базархан эм олардынъ адабият келбетлери.Повестьтинъ тил байлыгы.«Шокалыдынъ эсинде» - тарихли повесть. Ногай авылында курылып келеяткан янъы яшав. Айсолтан ман Айтувганнынъ келбетлери.Адабият теориясы. Язув стиль акында маьне беруьв. |
| 3. | К. Темирбулатова. Ятлавлар. «Оьзден ерим », «Ногайым», «Соьйлегеннен не пайда?», «Йигитлер йыры», «Тилим меним», «Куьн тувмайды замансыз…»  | 5с | К.Темирбулатовадынъ яратувшылык иси. Ятлавларынынъ темасы, бас ойы эм тил байлыгы. Автордынъ оьз халкын, Элин суьюви. Тувган ана тилин сыйлап билуьви. |
| 4. | К.Оразбаев. «Аллы – ясыл, шоьлим сен». Баллада. «Темирши», «Балшибек Карагул». Хабарлар.  | 3с. | Язувшыдынъ адабият аьрекети.«Аллы ясыл, шоьлим сен» баллада эм онда язувшыдынъ тувган ерин, онынъ аьдемлерин оьрметлеви. Баллададынъ ятлав жанрдан баскалыгы. |
| 5. | К. Кумратова. «Танъ манъында». Поэма  | 4с | Шайдединъ яратувшылык исининъ ногай поэзиясында орны. «Танъ манънында» поэмада яс аьдемлердинъ айкасув йоллары, расатаган соравлары эм ойы. Шаьйдединъ тил байлыгы. |
| 6. | М. Киримов. «Каьртишке» | 2с | Язувшыдынъ адабият аьрекети. «Каьртишке» хабарда коьтерилген эдаплык соравлар эм оныъ шешилуьв йолы. Хабардынъ маьнеси, ой-токтасы. |
| 7. | Г.Аджигельдиев. Сонетлер. «О, сен ерим», «Сен анъсыздан», «Энъ баслапкы суьювим...», «Доьрт кулашлы кылыш», «Бир заманда», «Ылав атка…», «Кара булыт сен эдинъ…» | 5с. | Шайырдынъ яратувшылыгынынъ ногай поэзиясында орны. Сонетлерде шайырдынъ коьнъили, сезимлерининътеренлиги, язув усталыгы, тил шеберлиги, соьзлик байлыгы. Адабият теорисы. Сонет. |
| 8. | И. Капаев. «Хота эм Мария», «Янсурат»  | 5с | Язувшыдынъ адабият иси. «Хота эм Мария» тарихли суьвретленген заман эм онда катнаскан аьдемлердинъ адабият келбетлери. Мариядынъ ногайлар манн бактысынынъ байланысы. Таварыхтынъ композициясы, оны туьзуьвде язувшыдынъ усталыгы, тил эм соьз байлыгы.«Янсурат». Хабар. Темасы эм туьп маьнеси. Хабарда бурынгы яшавды суьвретлеви. Янсураттынъ келбети, хабарда орны. |
| 9. | Аж. Найманов. «Дуныяды бырыктырып», «Шырак», «Тары», «Энъ ийги карбыз», «Кызганыштынъ малы турган ерде ширийтаган», «Алдап уьйренген аьдем»  | 4 с | Язувшыдынъ кыска куьлкили ъабарларында коьтерген яшав соравлары. Шыгармалардынъ адабиятта айырым бир орынды алувы. Куанайдынъ, Нанайдынъ адабият келбетлери эм оларды селекелев амалдынъ орны.Адабиат теориясы. Миниатюра. |
| 10. | С. Батыров. «Албаслы»  | 3 с | Язувшыдынъ яратувшылык исининъ обзоры. «Албаслы» хабардагы эдаплык- этикалык сорав эм онынъ шешилуьви. Албаслыдынъ келбетин туьзуьвде язувшыдынъ усталыгы хабардынъ маьнеси, яшав манн байланысы эм баскалыгы. |
| 11. | Аьлги ногай адабияты акында обзор.  | 1 с | (Ф. Сидахметова, Асан Найманов, С. Майлыбаева, М. Кожаев, З. Булгарова, К. Мамбетов эм баскалар) |
| **Класстан тыс окув уьшин** |
| 12. | Ф. Абдулжалилов. «Куба шанъ» (повесть) |  |  |
| 13. | С. Капаев. «Авылдаслар» (повесть) |  |  |
| 14. | К. Темирбулатова. «Тав данъылдан басланады» (ятлавлар йыйынтыгы) |  |  |
| 15. | И. Капаев. «Суьлдер» (роман) |  |  |
| 16. | А. Найманов «коьпти коьрген коьк шоьлмек». |  |  |
| **Яттан уьйреньв уьшин** |
| 17. | К. Кумратова. «Танъ манъында» (бир уьзик) |  |  |
| 18. | Кадрия. «Ногайым». |  |  |
| 19. | Г. Аджигельдиев. «О, сен ерим». |  |  |
| **Йыл узагына баьриси- 68 соаьат; текстти уьйренуьвге- 48 с., тил оьстируьв ислерге- 8 с. Эм класстан тыс окылган шыгармалар акында хабарласувга- 8 с., окылганларды кайтарувга- 4 с.** |
|  |
| **XI класс (68 с.)****Кирис соьз****Ногай байлык сандыгыннан** |
| 1. | А. Курмансеитова. Суьюмибийкединъ бейити (бозлавы)  | 1 с. | Суьюмбийке акында, онынъ яшаган заманы. Бозлавдынъ маьнеси, темасы. Бозлавда яшавдынъ акында айтылувы, ногай кызынынъ казан ханында яшавы.Бозлавдынъ тили, композициясы. |
| **60-90-нши йыллардынъ ногай адабиятыннан** |
| 2. | Ф. Абдулжалилов. Яратувшылык йолы. «Каты агын», «Бес камыш- берекет»  | 8 с. | Халтынъ янъы тарихлык яшавды туьзуьвде катнасув эм онда болган туьгисуьвлер. Адабият геройлар системасы эм оларды туьзуьвде язувшыдынъ усталыгы, язув сулыбы, соьзлик байлыгы.Адабият теориясы. Роман- дилогия. |
| 3. | С. Капаев. Яратувшылык йолы. «Бекболат», «Тандыр»  | 8 с. | С. Капаевтинъ прозарынынъ тили, халктынъ авызлама тилине ювыклыгы, суьвретлев амалларды кенъ кулланув маьнеси. «Бекболат » романнынъ тематикасы эм идеясы. Бекболаттынъ суьвретлев келбети. Композициясынынъ айырым белгилери.«Тандыр» шыгармадынъ коьп планы повесть деп, аталувынынъ маьнеси. Ата юрт, эл- халк эм олардынъ аьднмнинъ иш дуныясын кеплевде орны. |
| 4. | М. Киримов. Яратувшылык йолы. «Яла»  | 4 с.  | **«**Яла» пьессода салынган проблемалар эм олардынъ шешилуьв йоллары. Язувшыдынъ тили. Адабият теориясы. Интермедия. |
| 5. | И. Капаев. Яратувшылык йолы. «Ногай»  | 3 с. | Язувшыдынъ яратувшылык аьрекети. Миллет адабиятына аькелген темалары, идеялары, образлары.«Ногай » повестьте салган проблемалы соравлары, темасы эм идеясы. |
| 6. | Е. Калинин. Яратувшылык йолы. «Тенисбайдынъ бактысы»  | 3 с. | Повестьте орыс язувшыдынъ ногай халкынынъ яшавына эс беруьви. Ногай ястынъ Тенисбайдынъ тыс кыралда эм оьз элинде яшавы, бактысы. Граждан согыста ногайлардынъ катнасувы. |
| 7. | К. Кумратова. Яратувшылык йолы. «Оьмирликтен атлы»  | 3 с. | Шыгармада ногай халкты оьрметлев. Халктынъ адабият келбети эм оны туьзуьвде шайырданъ язув усталыгы эм тил амаллары.Адабият теориясы. Лирикалык эм лирико- эпикалык шыгарма. |
| 8. | Г. Аджигельдиев. Яратувшылык йолы. «Сандык»  | 3 с. | «Сандык» баллада язувшы коьтерген соравлар эм оларды шешуь йолы. Баллададынъ бас ойы, иш маьнеси. Шайырдынъ язув салыбы эм тили. |
| 9. | К. Кулунчакова. Яратувшылык йолы. «Тунгыш»  | 3 с. | «Тунгыш» повестьте салынган тербиялав соравлар эм язувшыдынъ олардынъ акында ойлавлары. |
| 10. | А. Култаев. Яратувшылык йолы. «Ана манн соьйлесуьв»  | 3 с. | Язувшыдынъ анадынъ келбетин туьзуьв эм оьрметлев амаллары. Язув сулыбы. |
| 11. | В. Казаков. Яратувшылык йолы. «Тогыз каплан»  | 3 с. | Язувшы «Тогыз каптал» повестинде коьтерген соравлвры. Асланбектинъ адабият суьврети. |
| 12. | М. Аубекижев. Яратувшылык йолы. «ОТягам»  | 2 с. | Лирикалык гкройдынъ яшавды оьрметлеви. Ятлавдынъ туьп маьнеси, темасы. |
| 13. | М. Авезов. Яратувшылык йолы. «Келеек куьнлерге абыт»  | 2 с. | «Келеек куьнлерге абыт» шыгармада салынган соравлар. Шыгармадынъ тили |
| 14. | К. Темирбулатова. Яратувшылык йолы. «Анаданъ оьлуьви»  | 2 с. | Балладада кавга темасынанъ коьтеруьви. Анадынъ улына термилуьви. Баллададынъ тил байлыгы, композициясы. |
| **Класстан тыс окув уьшин** |
| 15. | С. Капаев. «Ногайдынъ уьйи». |  |  |
| 16. | Г. Аджигельдиев. «Наьсипли» (повесть). |  |  |
| 17. | Б. Кулунчакова. «Бир аьелде» (повесть). |  |  |
| 18. | А. Курмансеитова. «Байтеректинъ байлыгы». |  |  |
| 19. | А. Архипов. «Райма» (повесть). |  |  |
| 20 | Ф. Капельгородский. «Аш Хаду» (повесть). |  |  |
| **Йыл узагына баьриси- 68 саьат; текстти уьйренуьвге- 48 с., тил оьстируьв ислерге- 8 с. Эм класстан тыс окылган шыгармалар акында хабарласувга- 8 с., окылганларды кайтарувга- 4 с.** |